钦定古今图书集成/理学汇编/文学典/第166卷 > 徐师曾文体明辩 > 《书王元之竹楼记后》前人
## 钦定古今图书集成/理学汇编/文学典/第166卷 > 徐师曾文体明辩 > 《书王元之竹楼记后》前人

或传王荆公称《竹楼记》胜欧阳公《醉翁亭记》。或曰：此
非荆公之言也。某以为荆公出此言，未失也。荆公评
文章，尝先体制而后文之工拙。盖尝观苏子瞻《醉白
堂记》，戏曰：“文词虽极工，然不是《醉白堂记》，乃是韩白
优劣论耳。”以此考之，优《竹楼记》而劣《醉翁亭记》，是荆
公之言不疑也。